Andų Chuninas
Chunin de los Andesas (isp. Junín de los Andes) arba Andų Chuninas – miestas Argentinoje, Neukeno provincijos pietinėje dalyje, prie Čimehuino upės. Huiljičeso departamento centras. 10,3 tūkst. gyventojų. Chunin de los Andesas – svarbiausias šalyje upėtakių žvejybos centras. Sportinė žūklė gausybėje kalnų ežerų ir upių. Turistinis centras. 20 km nuo miesto yra Čapelko oro uostas, iš kurio vyksta skrydžiai į Neukeną ir Buenos Aires. Plentu sujungtas su Sapala ir Vilja La Angostura. Apylinkėse vystoma gyvulininkystė.